R N - 26. October 2015
Energy Efficiency R N - 17. April 2018
Energy Efficiency 26. November 2014
Industry News R N - 29. January 2018
Measure + Control 26. November 2018
Component Pump Parts 27. July 2018 Hoe om effektief te luister wanneer jy nie saamstem nie - Solidariteit GildesSolidariteit Gildes Hoe om effektief te luister wanneer jy nie saamstem nie - Solidariteit Gildes
Home / Gilde Artikels / Hoe om effektief te luister wanneer jy nie saamstem nie
Almal is uniek en elkeen mag 'n ander siening oor dinge hê. Ons diversiteit is wat die lewe interessant maak en is vir ons 'n dryfveer om nuwe idees uit te dink.
Soms gebeur dit egter dat ons glad nie met 'n ander persoon se siening saamstem nie en dit kan veroorsaak dat ons nie effektief na hulle luister nie. Dit is gewoonlik wanneer die meeste van ons eerder sal wil afskakel as om insette te lewer oor iets wat nie vir ons sin maak nie.
Maar dit is juis dan wat ons diep moet luister na wat die persoon sê, want al voel jy dat jou siening reg is, moet jy die ander persoon 'n regverdige kans gee om sy of haar siening aan jou te verduidelik. Dit is iets wat vir die spreker belangrik is, en as jy regtig luister sal dit, wanneer al die argumente later op die tafel is, vir die spreker ook die gerusstelling bied dat jy aanvanklik werklik geluister het.
Deur effektief te luister wys jy dat jy werklik belangstel en wil verstaan waar die ander persoon vandaan kom. Dit bou onderlinge vertroue en sal 'n vorm van respek vir jou by die ander persoon bewerkstellig. Die persoon sal byvoorbeeld begin om jou oordeel te vertrou want jy luister regtig en oorweeg alle opsies.
So hoe luister jy meer effektief wanneer jy nie saamstem nie? Hier volg 'n paar wenke:
Vra die spreker om sy of haar siening deeglik aan jou te verduidelik en om te verduidelik hoekom die persoon so sterk daaroor voel.
Luister aandagtig sonder om die spreker te onderbreek, jou oordeel te toon of om op die tydstip met enige teenargumente vorendag te kom.
Probeer om nie met enige vooropgestelde idees na die persoon te luister nie. Dit sal jou meer oopstel vir sowel die positiewe as die negatiewe aspekte van die voorstel.
Maak 'n deeglike opsomming vir jouself en maak seker dat jy die kern van die spreker se siening verstaan. Vra die spreker of jy dit reg verstaan het om enige onsekerheid uit die weg te ruim. So weet jy en die spreker dat julle op dieselfde golflengte is.
Vra relevante vrae oor die onderwerp en lig jou bekommernisse aan die einde van die gesprek uit. Miskien is daar 'n logiese oplossing vir jou bekommernisse.
Dit is uiters belangrik om nie net te luister nie, maar om regtig te luister. Mense sal jou daarvoor respekteer en, wie weet, dalk verras jy jouself ook!